stanford-oval/wikipedia huggingface dataset:
Tuure Himanka

Tuure-Erkki Himanka (15. helmikuuta 1942 Kokkola – 9. syyskuuta 2023 Kuopio) oli suomalainen näyttelijä, joka teki pitkän uran Kuopion kaupunginteatterissa ja näytteli sitä ennen ainakin Oulun kaupunginteatterissa ja Varkauden Teatterissa.
Himanka opiskeli Teatterikoulussa 1960-luvun puolivälissä. Hän oli syksyllä 1965 mukana Suomen Kansallisteatterin produktiossa Jean Paul Marat'n vainoaminen ja murha Charentonin mielisairaalan potilaiden näyttelijäryhmän esittämänä herra de Saden johdolla.
Kuopion kaupunginteatterissa Himanka oli mukana muun muassa vuoden 1978 kevätkauden 75-vuotisjuhlanäytännössä, Minna Canthin Työmiehen vaimossa, sekä syksyllä 1987 ensi-iltansa saaneessa 400-luvun taitteen intialaisen runoilijan Kālidāsan näytelmässä Sakuntala, jonka ohjasi Maya Tångeberg-Grischin. Himangan myöhäisvuosien rooleja Kuopiossa olivat muun muassa Kullervon isä Kalervo (2002), Kirsikkapuiston Boris Borisovits Simeonov-Pistsik (2003) ja Niskavuoren Hetan rovasti (2005). Hän esiintyy myös Yleisradion 1960-luvun loppupuolen kuunnelmasarjassa Tuntematon sotilas.
Himanka esiintyi television draamasarjassa Oman onnensa seppä (MTV 1978) ja Pekka Parikan minisarjan Suomalaisia tunnustuksia (MTV 1982) aloitusjaksossa. Hän näytteli pääosaa  tv-elokuvassa Paratiisin kahleissa (1989), toista pääosaa ydinvoimaonnettomuudesta kertovassa mustassa televisiokomediassa Kenttähartaus (Yle TV2 1982) ja metsänhoitaja Tapio Huuskosta Ere Kokkosen elokuvassa Elämä lyhyt, Rytkönen pitkä (1996).
Aiheesta muualla

Tuure Himanka Internet Movie Databasessa. (englanniksi)
Tony Richardson

| Tony Richardson |
| --- | --- |

Henkilötiedot
Koko nimi:  Cecil Antonio ”Tony” Richardson
Syntynyt: 5. kesäkuuta 1928 Shipley, Yorkshire, Yhdistynyt kuningaskunta
Kuollut: 14. marraskuuta 1991 (63 vuotta) Los Angeles, Yhdysvallat
Kansalaisuus:  Yhdistynyt kuningaskunta
Ammatti:  elokuva-, teatteriohjaaja ja elokuvatuottaja
Ohjaaja
Palkinnot
 Parhaan elokuvan Oscar-palkinto (1963) 
Aiheesta muualla
IMDb 
Elonet
Cecil Antonio ”Tony” Richardson (5. kesäkuuta 1928 – 14. marraskuuta 1991) oli brittiläinen elokuva- ja teatteriohjaaja sekä elokuvatuottaja. Hänelle myönnettiin parhaan ohjauksen Oscar-palkinto (sekä parhaan elokuvan palkinto) vuonna 1963 elokuvasta Tom Jones – hulivilihurmuri, ja hän oli myös Bafta-palkittu.
Richardson syntyi Shipleyssä, Yorkshiressa, ja oli vuosina 1962–1967 naimisissa näyttelijä Vanessa Redgraven kanssa. Parin tyttäret ovat Natasha ja Joely Richardson, jotka molemmat ovat tunnettuja näyttelijöitä.
Richardsonin läpimurto teatteriohjaajana oli John Osbornen näytelmän Look Back in Anger kantaesitysten ohjaukset ensin Lontoossa 1956 ja sitten New Yorkin Broadwayllä 1957. Myöhemmin hän ohjasi näytelmän vielä elokuvaksi Nuori viha (1959).
Richardsonin viimeiseksi elokuvaksi jäi vuonna 1994 ensi-iltansa saanut Sininen taivas. Biseksuaali Richardson kuoli AIDSin komplikaatioihin Los Angelesissa 14. marraskuuta 1991.
Filmografia

Kun hymy hyytyy (The Entertainer, 1960, myös yhtenä käsikirjoittajana)
Syntisen tunnustus (Sanctuary, 1960)
Hunajan maku (A Taste of Honey, 1961, myös toisena käsikirjoittajana)
Kaikista kapinallisin (The Loneliness of the Long Distance Runner, 1962)
Tom Jones – hulivilihurmuri (Tom Jones, 1963)
Rakastettu – kaivattu (The Loved One, 1965)
Palava kesä (Mademoiselle, 1966)
Merimies Gibraltarista (The Sailor from Gibraltar, 1967, myös yhtenä käsikirjoittajana)
Ne 600 urhoollista (The Charge of the Light Brigade, 1968))
Hamlet (1969, myös käsikirjoitus)
Naurua pimeässä (Laughter in the Dark, 1969)
Kellyn veljekset (Ned Kelly, 1970, myös toisena käsikirjoittajana)
Herkkä tasapaino (A Delicate Balance, 1973)
Ratsastajan kuolema (Dead Cert, 1973, myös toisena käsikirjoittajana)
Raja (The Border, 1982)
Kaikki isäni hotellit (The Hotel New Hampshire, 1984, myös käsikirjoitus)
Etelän auringon varjossa (Shadow of the Sun, 1988)
Viettelytarinoita (Women & Men : Stories of Seduction, 1990)
Oopperan kummitus (The Phantom of the Opera, 1990)
Sininen taivas (Blue Sky, 1994)
Aiheesta muualla

Tony Richardson Internet Movie Databasessa. (englanniksi)
Tony Richardson Elonetissä.
TriPeaks

Tri Peaks on pasianssipeli, joka muistuttaa pasianssipelejä Golf ja Black Hole . Pelissä käytetään yhtä 52 kortin pakkaa ja tavoitteena on poistaa kolme korteista koostuvaa vuorenhuippua. Pelin loi Robert Hogue vuonna 1989, ja se tuli suosituksi, koska se sisällytettiin Microsoft Pasianssikokoelmaan.
Pelin kulku

Peli alkaa kahdeksallatoista kortilla, jotka jaetaan kuvapuoli alaspäin pöydälle, niin että muodostuu kolme ”pyramidia”, joissa kussakin on kuusi korttia. Pyramidit yhdistetään laittamalla niiden alle kymmenen korttia kuvapuoli ylöspäin samalla tavalla kuin pyramidit tehtiin.
24 jäljellä olevaa korttia muodostavat nostopakan. Ensimmäinen kortti nostopakasta laitetaan poistopakkaan. Jotta pöydällä oleva kortti siirrettäisiin poistopakkaan, sen on oltava yksi korkeampi tai yksi matalampi kuin poistopakan päällimmäinen kortti maasta riippumatta. Tästä kortista tulee uusi pääkortti ja prosessi toistetaan useita kertoja (esim. 7–8–9–10–9–10–J–10–9–8 jne.), kunnes sarja pysähtyy. Pelin edetessä kaikki kuvapuoli alaspäin olevat kortit, joiden päällä ei enää ole kortteja, käännetään kuvapuoli ylöspäin.
Mikäli yhtään pöydällä olevaa korttia ei voi laittaa poistopakan ylimmän kortin päälle, poistopakan päällimmäiseksi laitetaan kortti nostopakasta. Tämä toistetaan niin kauan kuin nostopakan kortti ei aloita uutta sarjaa pöydällä olevien korttien kanssa.
Jos pisteytystä ei seurata, peli voitetaan, jos kaikki kolme huippua tyhjennetään ennen tai sen jälkeen, kun nostopakasta viimeinen kortti heitetään poistopakkaan. Pelin kuitenkin häviää, jos jäljellä on kortteja, joita ei voi laittaa poistopakkaan nostopakan loppumisen jälkeen. Pisteytysjärjestelmää käytettäessä peli noudattaa erilaisia strategioita säännöistä riippuen. Esimerkiksi alkuperäisessä TriPeaks-pelissä voittaminen ei ollut niinkään huippujen tyhjentämistä vaan enemmän taktiikkaa tehdä parhaat valinnat parempien voittojen luomiseksi ja tappioiden rajoittamiseksi mahdollisesti lopettamalla aikaisin.
Muunnelmat

TriPeaksia voi pelata myös villilläkortilla. Tämä muunnelma helpottaa kaikkien kolmen huipun tyhjentämistä.
On myös mahdollista jakaa kaikki huipuissa olevat kortit kuvapuoli ylöspäin, mikä tekee pelistä strategisemman.
On myös mahdollista jättää aluksi poistopakka tyhjäksi niin, että yksi pöydällä kuvapuoli ylöspäin olevista korteista voidaan valita menemään poistopakkaan ”hyväksi lähtökuopaksi”.
Tony Turunen

Tony Turunen (s. 9. elokuuta 1982 Kitee) on Celestyn laulaja vuodesta 2010. Hän on Tarja Turusen pikkuveli.
Tony osallistui vuonna 2009 Suomen euroviisukarsintaan yhdessä Passionworksin kanssa. Superfinaalissa kappale sijoittui kolmanneksi.
Tony Wilson

Tony Wilson vuonna 1988.
Anthony ”Tony” Howard Wilson (20. helmikuuta 1950 – 10. elokuuta 2007) oli englantilainen levy-yhtiön omistaja, televisio- ja radiojuontaja, yökerhon johtaja ja journalisti.
Wilson toimi useiden menestyksekkäiden manchesterilaisten yhtyeiden taustahenkilönä. Hän oli mukana perustamassa Factory Records -levy-yhtiötä ja The Haçienda -yökerhoa ja toimi muun muassa A Certain Ratio- ja The Durutti Column -yhtyeiden managerina. Hänen johtamalleen Factory Recordsille levyttivät muun muassa Joy Division, New Order ja Happy Mondays.
Factory Recordsin vaiheista ja Manchesterin musiikkipiireistä kertovassa 24 Hour Party People -elokuvassa Tony Wilsonia esitti näyttelijä Steve Coogan.
Tietoja epäonnistumisista ja päättämättömyyksistä, tai Väkivaltaa ja vääriä lääkkeitä

| Tietoja epäonnistumisista ja päättämättömyyksistä, tai Väkivaltaa ja vääriä lääkkeitä Lyijykomppania |
| --- | --- | --- |

Studioalbumin tiedot
 Julkaistu: 13. heinäkuuta 2018
 Formaatti: CD
 Tuottaja(t): Juha-Matti Koppelomäki Lyijykomppania
 Tyylilaji: heavy metal
 Kesto: 29.42
 Levy-yhtiö: RAM Disc
Lyijykomppanian muut julkaisut
| Sota, nälkä, rutto, kuolema 2010 | Tietoja epäonnistumisista ja päättämättömyyksistä, tai Väkivaltaa ja vääriä lääkkeitä 2018 | Tarpeettomia ikävyyksiä 2021 |
Tietoja epäonnistumisista ja päättämättömyyksistä, tai Väkivaltaa ja vääriä lääkkeitä on Lyijykomppanian viides studioalbumi, joka julkaistiin 13. heinäkuuta 2018.
Levy on yhtyeen ensimmäinen sitten vuonna 2010 julkaistun Sota, nälkä, rutto, kuolema -albumin. Kokoonpanon ainoa alkuperäisjäsen on rumpali Esa Moilanen.
Kappaleet

Kaikki kappaleet säveltänyt Lindström, sanoittanut Moilanen ja sovittanut Lyijykomppania.
Helsinki tulessa! – 4.55
Hauta joen äärellä – 3.40
Ystävät rajan takaa – 3.38
Hihnavaara – 3.17
Isä heiluu kirveellä – 3.55
Kantalan juopot värikuvina – 2.13
Lihojen haku – 4.26
Lahti-pistoolilla kattoon – 3.34
Kokoonpano

Moilanen – lyömäsoittimet
Vuorinen – kitara, laulu
Lindström – basso
Arvostelut

Imperiumi: 8-/10
Savon Sanomat:
Soundi:
Aiheesta muualla

Tietoja epäonnistumisista ja päättämättömyyksistä, tai Väkivaltaa ja vääriä lääkkeitä Discogsissa. (englanniksi)
Albumi Tietoja epäonnistumisista ja päättämättömyyksistä, tai Väkivaltaa ja vääriä lääkkeitä Encyclopaedia Metallum -sivustolla (englanniksi)
Lyijykomppania
| --- | --- |
Studioalbumit:   Uimakoulu  Viimeinen voitelu  Harmaita säveliä  Sota, nälkä, rutto, kuolema  Tietoja epäonnistumisista ja päättämättömyyksistä, tai Väkivaltaa ja vääriä lääkkeitä  Tarpeettomia ikävyyksiä.  1993 - 1996 
EP:t:   Synkkää jynkytystä  Suden hetki  Kehitys kulkee perse edellä  Mennyt maailma 
Kokoelmat:  Lyijykomppania
Singlet:   ”Ohjelmanjulistus”  ”Helsinki tulessa! / Isä heiluu kirveellä”  ”Yksinäisen tähden harhailija / ART”  ”Kuolemaneskadroona”
Villaputzu

| Villaputzu (Biddepùtzi) |
| --- | --- |
 Sijainti Etelä-Sardinian maakunnassa
 Villaputzu
 Koordinaatit: 39.439°0′0″N, 9.576°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  181,31 km²
Korkeus:  11 m
Väkiluku:  4 763
Aikavyöhyke:  UTC+1
 – Kesäaika:  UTC+2
Postinumero:  09040
Suuntanumero(t):    070
Rekisterikilpi:  SU
 
 http://www.comune.villaputzu.ca.it/ 
Infobox OKVirheellinen NIMI-arvo: 
Villaputzu (sardiksi Biddepùtzi) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 4 763 asukasta (vuonna 2016) ja sen pinta-ala on 181,31 neliökilometriä. Se sijaitsee 11 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Villaputzu Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Tony Tuzzolino

| Tony Tuzzolino> Henkilötiedot |
| --- | --- |
Syntynyt: 9. lokakuuta 1975 (ikä 49) Buffalo, New York, Yhdysvallat
Kansalaisuus:   Italia  Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  91 kg
Pelaajaura
Pääsarjaura:  1997–2010
Aik. seurat:  Kentucky Thoroughblades (AHL) Mighty Ducks of Anaheim (NHL) Cincinnati Mighty Ducks (AHL) Cleveland Lumberjacks (IHL) Hartford Wolf Pack (AHL) Huntington Blizzard (ECHL) New York Rangers (NHL) Boston Bruins (NHL) Providence Bruins (AHL) Houston Aeros (AHL) Louisiana IceGators (ECHL) Binghamton Senators (AHL) HC Asiago (Serie A) HC Bolzano (Serie A) SG Cortina (Serie A) MODO (Elitserien) Flint Generals (IHL) Ritten/Renon (Serie A)
NHL-varaus:  113. varaus, 1994 Quebec Nordiques
Antonino Charles "Tony" Tuzzolino (s. 9. lokakuuta 1975 Buffalo, New York, Yhdysvallat) on yhdysvaltalaissyntyinen italialainen entinen jääkiekkoilija.
Pääasiassa oikeana laitahyökkääjänä pelannut Tuzzolino pelasi urallaan yhdeksän NHL-ottelua. Maajoukkuetasolla hän edusti Italiaa vuoden 2006 talviolympialaisissa Torinossa, joihin Italia pääsi mukaan automaattisesti kisaisäntänä.
Ennen ammattilaisuraansa Tuzzolino pelasi yliopistokiekkoa Michiganin osavaltionyliopiston joukkueessa. Hän on Quebec Nordiquesin viidennen kierroksen varaus vuodelta 1994. Myös hänen pikkuveljensä Nick Tuzzolino on varattu NHL:ään.
Timanttiliiga 2017

Vuoden 2017 Timanttiliiga oli neljäntoista yleisurheilukilpailun sarja.
Osakilpailut 2017

| Päivä | Kilpailu | Stadion | Kaupunki | Maa | MM-kisat järjestetty | Kesäolympialaiset järjestetty |
| --- | --- | --- | --- | --- | --- | --- |
| 5.5. | Qatar Athletic Super Grand Prix | Qatar SC Stadium | Doha |  Qatar | 2019 |  |
| 13.5. | Shanghai Golden Grand Prix | Shanghai Stadium | Shanghai |  Kiina |  |  |
| 26.5. | Prefontaine Classic | Hayward Field | Eugene |  Yhdysvallat | 2022 |  |
| 8.6. | Golden Gala | Rooman olympiastadion | Rooma |  Italia | 1987 | 1960 |
| 15.6. | Bislett Games | Bislett Stadion | Oslo |  Norja |  |  |
| 18.6. | DN Galan | Tukholman olympiastadion | Tukholma |  Ruotsi |  | 1912 |
| 1.7. | Meeting Areva | Stade de France | Saint-Denis |  Ranska | 2003 | 2024 |
| 6.7. | Athletissima | Stade Olympique de la Pontaise | Lausanne |  Sveitsi |  |  |
| 9.7. | London Grand Prix | Lontoon olympiastadion | Lontoo |  Yhdistynyt kuningaskunta | 2017 | 2012 |
| 16.7. | Meeting International Mohammed VI d’Athlétisme de Rabat | Prince Moulay Abdellah Stadium | Rabat |  Marokko |  |  |
| 21.7. | Herculis | Stade Louis II | Fontvieille |  Monaco |  |  |
| 20.8. | Aviva Birmingham Grand Prix | Alexander Stadium | Birmingham |  Yhdistynyt kuningaskunta |  |  |
| 24.8. | Weltklasse Zürich | Letzigrund | Zürich |  Sveitsi |  |  |
| 1.9. | Memorial van Damme | Kuningas Baudouinin stadion | Bryssel |  Belgia |  |  |

Lähde
Aiheesta muualla

Viralliset kotisivut (englanniksi)
Turku 1400-luvulla

Esihistoria
Kivikausi
Pronssikausi
Rautakausi
Keskiaika
1200-luku
1300-luku
1400-luku
Uusi aika
1500-luku
1600-luku
1700-luku
Uusin aika
1800-luku
1900-luku
Osa artikkelisarjaa
1400-luvulla Turku oli selkeästi nykyisen Suomen alueen tärkein keskus. Suomen alueen suurimmassa kaupungissa sijaitsivat dominikaaniveljien luostari sekä tuomiokirkko piispanistuimineen, ja kaupungin lähellä oli Turun linna. Turun linna oli Kalmarin unionin aikana merkittävässä asemassa. Se sijaitsi lähellä Ruotsin pääkaupunkia Tukholmaa Suomenlahden, Pohjanlahden ja Itämeren yhtymäkohdassa, ja se oli osa linnojen ketjua, joka ulottui Örebrosta Viipuriin.
Keskiajalla suurin osa nykyisen Suomen alueesta kuului yhteen hiippakuntaan, Turun hiippakunnan. Turun piispa oli etenkin keskiajan loppupuolella myös merkittävä poliittinen toimija. Tuomiokirkon yhteydessä toimi myös katedraalikoulu ja kirkolla oli laaja kirjastokokoelma. Bero Balkista ja vuodesta 1385 lähtien kaikki Turun piispat olivat kotoisin Suomesta ja yhtä lukuun ottamatta Varsinais-Suomesta. Kirkollisen vallan lisäksi Turussa toimivat Suomen ainoat laamannit. 1400-luvulla kaupungissa kokoontui maan korkeinta tuomiovaltaa käyttävä tuomioistuin, Turun maaoikeus.
Keskiaikaiset elinolot

Keskiajan kaupungissa rakennukset olivat valtaosaltaan puuta, vaikka kivi- ja tiilitalojakin oli. Kadut olivat ahtaita ja tulipalot yleisiä. Keskiaikainen kaupunki oli keskittynyt suurin piirtein Tuomiokirkon, Kerttulinmäen ja Kaskenmäen väliselle alueelle Aurajoen eteläpuolelle. Joen pohjoispuolella keskiaikaista kaupunkiasutusta oli lähinnä Aninkaistenmäellä. Kaupungin asukasluku lienee keskiajalla noussut kahdentuhannen tienoille, mikä keskieurooppalaisella mittapuulla tarkoitti keskikokoista ja pohjoismaisella mittapuulla suurta kaupunkia. Useimmat Turun nykyisistä kaupunginosista olivat keskiajalla maalaiskyliä, jotka kuuluivat Kaarinan, Maarian ja Raision pitäjiin – Turun kaupungille ne siirtyivät vasta 1900-luvun alue- ja kuntaliitosten myötä.
Keskiajan Turun arkielämästä ja esimerkiksi sosiaalisista ongelmista on vain vähän tietoa. Useimpien keskiaikaisten kaupunkien tapaan Turkukin lienee ollut melko väkivaltainen paikka. Kuolemanrangaistuksia pantiin toimeen paljon vähemmän kuin on totuttu ajattelemaan, sillä kyseinen rangaistus yleistyi vasta 1600-luvulla Turussa. Tuolloinkin kuolemanrangaistuksia oli Turussa enimmillään noin kolme kertaa vuodessa. Köyhät, vanhukset ja sairaat saattoivat hakea apua kirkon ylläpitämistä pyhänhengentaloista. Spitaalitautisilla oli oma Pyhän Yrjänän hospitaalinsa, jonka arvellaan sijainneen jossain Puolalanmäen tienoilla, keskiaikaisen kaupunkialueen ulkopuolella.
Kaupankäyntiä Turussa

Turku oli pitkään Suomen merkittävin myös kaupankäynnin saralla. Se lukeutui keskiajalla Hansaliiton kaupan ja merenkulun piiriin. 1300-luvulla kaksi kolmasosaa kaupungin porvareista oli saksalaisia, mutta vähitellen kotimaisten porvarien osuus kasvoi. Kauppiailla oli useita yhteisöjä, kiltoja, joiden kiltataloissa juhlinta saattoi yltyä varsin riehakkaaksi. Vilkkaat kauppasuhteet kohdistuivat etenkin Tukholmaan ja Tallinnaan, mutta myös Pohjanmaalle, Novgorodiin ja Itämeren etelärannikon suurin hansakaupunkeihin. Hämeeseen kulki Turusta tunnettu maantie, Hämeen Härkätie. Viipuriin vei Suuri Rantatie, joka sittemmin tunnettiin Kuninkaantienä.
Turun markkinoista erityisen suosittuja olivat tammikuiset Heikin päivän messut. Vuonna 1531 Turun molemmat Heikin markkinat, 19. tammikuuta ja 18. kesäkuuta olivat hyvässä suosiossa ja julistettiin vapaiksi markkinoiksi. Turku oli Suomessa kristinuskon kiistaton keskus, jonka varaan koko maata vallitseva ja selkeästi organisoitu kirkko rakentui. Kirkon vakiintuminen ja lujittuminen tapahtui keskiajalla paljolti Pyhän Henrikin kultin ympärillä. Pyhän Henrikin kultin kansanomainen propagointi tapahtui juuri Heikin markkinoiden eli -messujen yhteydessä.
Galleria

Turun tuomiokirkko on ainoa keskiaikaisesta kaupunkimaisemasta säilynyt rakennus.
Vanha Suurtori oli Turun hallinnollinen ja kaupallinen keskus kaupungin syntyhetkistä Turun paloon asti. Torin nykyinen rakennuskanta on peräisin 1700- ja 1800-luvuilta.
Margareeta I oli Tanskan, Norjan ja Ruotsin hallitsija, joka perusti Kalmarin unionin 1300-luvun lopulla.
Kalmarin Unionin alue
Missale Aboense, joka on painettu vuonna 1488, on ainoa suomalaisen kirjallisuuden inkunaabeli.
UD Leiria

União de Leiria on jalkapalloseura Leirian kaupungista Portugalista. Seura on perustettu 6. kesäkuuta 1966. Edustusjoukkue pelaa tällä hetkellä Portugalin kolmanneksi korkeimmalla sarjatasolla.
Aiheesta muualla

União de Leirian virallinen kotisivusto (portugaliksi)
Tony Vidgren

| Tony Vidgren |
| --- | --- |

Henkilötiedot
Syntynyt: 13. helmikuuta 1990 Turku, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  189 cm
Paino:  90 kg
Seura
Seura:  TPS
Sarja:  SM-liiga
Pelaajaura
Pääsarjaura:  2009–
Aik. seurat:  Tuto Hockey Mestis   Rauman Lukko (SM-liiga)   Heinolan Peliitat (Mestis)
Tony Vidgren (s. 13. helmikuuta 1990 Turku, Suomi) on suomalainen jääkiekkopuolustaja, joka edustaa Suomen toiseksi korkeimmalla sarjatasolla Mestiksessä pelaavaa Tuto Hockeya yhden vuoden sopimuksella. Vidgren on pelannut myös muun muassa SM-liigassa TPS:n ja Lukon joukkueissa.
Ticodendraceae

| Ticodendraceae |
| --- | --- |
 Ticodendron incognitum
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Fagales
Heimo::  Ticodendraceae  Gómez-Laur. & L.D.Gómez
Lajit
 Ticodendron incognitum Gómez-Laur. & L.D.Gómez 
Katso myös
   Ticodendraceae Wikispeciesissä   Ticodendraceae Commonsissa 
Infobox OKNimi-testi OK: 
Ticodendraceae on yhden lajin (Ticodendron incognitum) muodostama kasviheimo koppisiemenisten Fagales-lahkossa.
Tuntomerkit

Kasvi on puu, jolla on T:n muotoiset erittämättömät solukarvat. Lehdet ovat kahteen kertaan sahalaitaiset ja korvakkeelliset; korvake ympäröi varren. Puu on kaksikotinen tai harvoin sekaneuvoinen, tuulipölytteinen. Hedekukat sijaitsevat pystyissä kukinnoissa ja ovat kehättömiä. Heteitä on kahdeksasta kymmeneen tai enemmän, ja palho on vähintään ponnen mittainen. Emikukat sijaitsevat yksittäin ja niissä on vähäpätöinen ja yhteen kasvanut kehä sekä joskus joutoheteitä. Luotit ovat pitkät. Hedelmä on luumarjamainen.
Levinneisyys

Ticodendron incognitum kasvaa Keski-Amerikassa.
Luokittelu

Ticodendraceae on koivukasvien (Betulaceae) lähisukulainen; ne muodostavat sisarusparin Fagales-lahkon evoluutiopuussa, ja niiden yhteisen kladin ominaisuuksia ovat kaarnan kivisolukasaumat, limasolut, kaksirivinen lehtiasento ja ponnen teekojen erillisyys.
Aiheesta muualla

kuvia: http://www.plantsystematics.org/cgi-bin/dol/dol_terminal.pl?taxon_name=Ticodendron_incognitum&rank=binomial
Tomáš Kaberle

| Tomáš Kaberle |
| --- | --- |

Henkilötiedot
Syntynyt: 2. maaliskuuta 1978 (ikä 46) Rakovník, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  90 kg
Seura
Seura:  HC Kladno
Sarja:  Czech2
Pelinumero:  22
Pelaajaura
Pääsarjaura:  1994–
Aik. seurat:  Toronto Maple Leafs (NHL) Boston Bruins (NHL) Carolina Hurricanes (NHL) Montreal Canadiens (NHL)
NHL-varaus:  204. varaus, 1996 Toronto Maple Leafs
| Stanley Cup  |
| --- | --- | --- |
|  | Boston Bruins | 2011  |
| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Pronssia | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Itävalta 2005 | jääkiekko |  |
|  Hopeaa | Latvia 2006 | jääkiekko |  |
Tomáš Kaberle (s. 2. maaliskuuta 1978 Rakovník, Tšekkoslovakia) on tšekkiläinen yli 1 000 NHL-ottelua pelannut entinen jääkiekkoilija, pelipaikaltaan puolustaja. Kaberle ilmoitti kauden 2016-2017 alla päättävänsä aktiiviuransa.